สวัสดีค่ะ พอดีเมื่อวันที่9 ม.ค.มีเพศสัมพันธ์กันกับแฟนค่ะ หลังจากมีเพศสัมพันธ์กันประมาณ2-3 ชม.ก็ทานยาคุมฉุกเฉินเลยค่ะ จริงๆวันที่9ม.ค.ประจำเดือนจะต้องมาค่ะแต่หนูดันไปทานยาคุม อยากทราบว่าแบบนี้ประจำเดือนจะมาอีกทีเมื่อไหร่คะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน ไปได้จากที่กล่าวมา ถ้าไปกินยาคุมฉุกเฉินก่อนมีประจำเดือน อาจทำให้ประจำเดือนมาคลาดเคลื่อนไปได้บ้าง แต่ไม่ควรทำให้ช้าไปเกินกว่า 35 วันจากรอบก่อนค่ะ แนะนำสังเกตประจำเดือนอีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป